Canal de Bourgogne
Store norske leksikon,Geografi,Verdens geografi,Europa,Frankrikes geografi
Canal de Bourgogne, eller den burgundiske kanal, er en kanal i Frankrike, og den forbinder Seine og Rhône. Kanalen er 242 kilometer lang.
Den begynner ved Seines bielv Yonne, 77 meter over havet, før den fortsetter over Côte d'Or ved en 3,5 kilometer lang tunnel gjennom terskelen ved Dijon via 189 sluser med høyeste punkt 378 meter over havet. Til slutt når kanalen Rhônes bielv Saône, 178 meter over havet.Kanalen ble planlagt allerede i 1727, men åpnet først i 1883. Les mer i Store norske leksikon Frankrike Frankrikes geografi Seine Rhône